ତିତ୍ଲି ଗଲା ପରେ ବିପତ୍ତିଃ ଖୋର୍ଦ୍ଧାରେ ୨୦୭ ମିମି ବର୍ଷା\nଖୋର୍ଦ୍ଧା ଅଫିସ,୧୨।୧୦ଃ ସାମୁଦ୍ରିକ ବାତ୍ୟା ତିତ୍ଲି ଟଳିଯିବା ପରେ ବିପତ୍ତି ବଢ଼ି ଚାଲିଛି । ଗୁରୁବାର ରାତିରୁ ତୁହାକୁ ତୁହା ବର୍ଷା ଓ ପବନ ଖୋର୍ଦ୍ଧା ସହର, ବ୍ଲକ ଓ ଆଖପାଖ ଅଞ୍ଚଳକୁ ଜଳାର୍ଣ୍ଣବ କରିଛି।\nତିତ୍ଲି ଗଲା ପରେ ବିପତ୍ତିଃ ଖୋର୍ଦ୍ଧାରେ ୨୦୭ ମିମି ବର୍ଷା October 12th, 11:50 AM October 12th, 11:51 AM\nଖୋର୍ଦ୍ଧା ଅଫିସ,୧୨।୧୦ଃ ସାମୁଦ୍ରିକ ବାତ୍ୟା ତିତ୍ଲି ଟଳିଯିବା ପରେ ବିପତ୍ତି ବଢ଼ି ଚାଲିଛି । ଗୁରୁବାର ରାତିରୁ ତୁହାକୁ ତୁହା ବର୍ଷା ଓ ପବନ ଖୋର୍ଦ୍ଧା ସହର, ବ୍ଲକ ଓ ଆଖପାଖ ଅଞ୍ଚଳକୁ ଜଳାର୍ଣ୍ଣବ କରିଛି। ଏଠାରେ ୨୦୭ ମିମି ବର୍ଷା ରୋକର୍ଡ କରାଯାଇଛି। ସେହିପରି ଚିଲିକା ବ୍ଲକରେ ୨୦୧ ମିମି, ବୋଲଗଡ଼ରେ ୧୮୩ ମିମି, ବାଣପୁରରେ ୧୬୯, ଜଟଣୀରେ ୧୫୫, ବଲିପାଟଣାରେ ୧୪୫, ଟାଙ୍ଗୀରେ ୧୪୩, ବେଗୁନିଆରେ ୧୨୫ ମିଲିମି, ବାଲିପାଟଣାରେ ୧୧୫, ଭୁବନେଶ୍ୱରରେ ୧୦୩.୨ ମିମି ବର୍ଷା ରୋକର୍ଡ ହୋଇଛି । ଖୋର୍ଦ୍ଧା ସହରରେ କୃତ୍ରିମ ବନ୍ୟା ପରିସ୍ଥିତି ସୃଷ୍ଟି ହୋଇଛି। ୫୦ରୁ ଊର୍ଦ୍ଧ୍ୱ ପରିବାର ଜଳବନ୍ଦୀ ହୋଇ ରହିଛନ୍ତି। ଖୋର୍ଦ୍ଧା ସହରର ଡମସାହିରେ ଘରେ ପାଣି ପଶିଛ। ଖୋର୍ଦ୍ଧା ଅଗ୍ନିଶମ କର୍ମଚାରୀ ଜଳ ନିଷ୍କାସନରେ ଲାଗିଛନ୍ତି। ବଲାଙ୍ଗୀର-ଖୋର୍ଦ୍ଧା ୫୭ ନଂ. ଜାତୀୟ ରାଜପଥର ନୟାଗଡ଼ ରୋଡସ୍ଥିତ ବଡ଼ଶଙ୍ଖ ନିକଟରେ ୧୦ରୁ ଊର୍ଦ୍ଧ୍ୱ ପରିବାର ଜଳବନ୍ଦି ହୋଇ ରହିଛନ୍ତି। ଖୋର୍ଦ୍ଧା ହଳଦିଆ ମୁଖ୍ୟ ରାସ୍ତାରେ ୪ରୁ ୫ଫୁଟ ପାଣି ପ୍ରବାହିତ ହେଉଛି । ଫଳରେ ଖୋର୍ଦ୍ଧା ଗୁରୁଜଙ୍ଗ, ଗୁରୁଜଙ୍ଗ ଟାଙ୍ଗିଆପଡ଼ା, ନିଆଳ ବି କୁଡିଆ, ମୁକ୍ତାପୁର ବଘେଇଟାଙ୍ଗୀ ରାସ୍ତାରେ ଯାତାୟତ ବାଧାପ୍ରାପ୍ତ ହୋଇଛି। ସେହିଭଳି ଉତ୍ତର ଖୋର୍ଦ୍ଧାରେ ଥିବା ଚାଷ ଜମିର ଧାନ ଫସଲ ଉଜୁଡି ଯାଇଛି। ୫୭ ନଂ. ଜାତୀୟ ରାଜପଥର ନୟାଗଡ ରୋଡରେ ଏବଂ ୧୬ ନଂ. ଜାତୀୟ ରାଜପଥର ଦଳେଇପୁଟଠାରେ ରାସ୍ତା ଉପରେ ପାଣି ଚାଲିଛି। ପଳାସପୁର ବିଞ୍ଝଗିରିର ପାଚିଲା ଧାନ କିଆରି ପାଣିରେ ବୁଡି ରହିଛି ।
